Z A P I S N I K
24. sjednice Vijeća Mjesnog odbora Gornja Kustošija,
[bookmark: _GoBack]18. svibnja 2023.
u prostorijama MS, Kustošijanska 276,
s početkom u 19.00 sati

NAZOČNI ČLANOVI VIJEĆA: Valentina Šipek, Dijana Zović, Krunoslav Milas, Damir Krznarić, Igor Martek, Iva Buljan Meić, Lovro Catela, Damir Puhalović

Potpredsjednica  konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora.
Vijeće jednoglasno usvaja Zapisnik 23.  sjednice.
Vijeće, uz dodatak jedne točke, jednoglasno usvaja
DNEVNI RED
1. Dom zdravlja Gornja Kustošija
2. Autobusna linija 151 – peticija građana
3. Područna osnovna škola Kustošija – uvid u projektnu dokumentaciju
4. Informacije, pitanja i prijedlozi
Zapisnik vodi Ivica Ivašković
Ad. 1
Dom zdravlja Gornja Kustošija
Vijećnici su dobili pisani materijal
Vijeće jednoglasno usvaja
Z A K LJ U Č A K
[bookmark: _heading=h.gjdgxs] o izgradnji Doma zdravlja u Gornjoj Kustošiji

1. Vijeće traži očitovanje Gradskog ureda za socijalnu zaštitu, zdravstvo, branitelje i osobe s invaliditetom o potrebi i mogućnostima izgradnje Doma zdravlja na području Mjesnog odbora Gornja Kustošija te radnjama koje je potrebno pokrenuti kako bi se isti izgradio.

2. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad. 2
Autobusna linija 151 – peticija građana
Vijećnici su dobili pisani materijal
U raspravi sudjelovali: Valentina Šipek, Krunoslav Milas, Damir Krznarić, Damir Puhalović
Vijeće jednoglasno usvaja
Z A K LJ U Č A K
 o autobusnoj liniji 151

1. Vijeće je raspravljalo o peticiji građana protiv ukidanja autobusne linije 151, Kustošijanska – Vrapčanska ulica.

2. Vijeće u potpunosti podržava peticiju građana te traži povratak na prvobitni vozni red navedene linije kao i dodatno usklađivanje sa polascima autobusne linije 126, Črnomerec – Krvarići.

3. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.


Ad. 3
Područna osnovna škola Kustošija – uvid u projektnu dokumentaciju
Vijećnici su dobili pisani materijal
U raspravi sudjelovali: Damir Krznarić, Damir Puhalović, Valentina Šipek, Ivašković Ivica
Vijeće, sa 7 glasova za i 1 suzdržan usvaja 
Z A K LJ U Č A K
 o uvidu u projektnu dokumentaciju za ishođenje građevinske dozvole za obnovu Područne osnovne škole Kustošija

1. Temeljem odgovora KLASA:361-02/12-001/56 URBROJ:251-10-61-2/004-23-288 Gradskog ureda za obnovu, izgradnju prostorno uređenje, graditeljstvo, komunalne poslove i promet na viječničko ptanje KLASA:024-08/23-03/554 URBROJ: 251-13-11-3/005-23-9, Vijeće traži na uvid projektnu dokumentaciju te lokacijsku dozvolu na osnovu kojih je započet proces ishođenja građevinske dozvole za obnovu Područne osnovne škole Kustošija kako je navedeno u odgovoru Gradskog ureda za obnovu, izgradnju prostorno uređenje, graditeljstvo, komunalne poslove i promet na navedeno viječničko pitanje.

2. Ovaj će Zaključak biti dostavljen Vijeću gradske četvrti Črnomerec i Gradskom uredu za mjesnu samoupravu, civilnu zaštitu i sigurnost.

Ad. 4
Informacije, pitanja, prijedlozi
Vijećnici su dobili pisani materijal
Sjednica je završila u 19.50
KLASA: 024-08/23-03/989
URBROJ: 251-13-11-3/005-23-2
Zagreb, 18. svibnja 2023.
                                                                                                Predsjednica Vijeća 
                                                                                      Mjesnog odbora Gornja Kustošija
        Valentina Šipek

